Nariadenie Komisie (ES) č. 3129/94
z 20. decembra 1994
o zmene a doplnení nariadenia (EHS) č. 2273/93 určujúceho intervenčné centrá pre obilniny po pristúpení Rakúska, Fínska a Švédska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Nórska, Rakúska, Fínska a Švédska [1], najmä na jeho článok 169 ods. 2,
keďže nariadenie Komisie (EHS) č. 2273/93 [2], naposledy zmenené a doplnené nariadením (ES) č. 2202/94 [3], ktoré zostáva v účinnosti po 1. januári 1995, musí byť uvedené do súladu s ustanoveniami aktu o pristúpení;
keďže podľa článku 2 ods. 3 zmluvy o pristúpení [4] môžu orgány Európskej únie prijať pred pristúpením opatrenia uvedené v článku 169 aktu o pristúpení, ktoré nadobudnú platnosť podľa zmluvy o pristúpení a v deň nadobudnutia jej platnosti,
PRIJALA TOTO NARIADENIE:
Článok 1
Príloha k nariadeniu (EHS) č. 2273/93 sa dopĺňa o intervenčné centrá uvedené v prílohe k tomuto nariadeniu a s tým súvisiace označenia.
Článok 2
Toto nariadenie nadobúda účinnosť v deň nadobudnutia platnosti Zmluvy o pristúpení Nórska, Rakúska, Fínska a Švédska a v súlade s touto zmluvou.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. decembra 1994